**LĒMUMS**

Liepājā

|  |  |
| --- | --- |
| 2022.gada 20.janvārī | Nr.32/2  (prot. Nr.2, 29.§) |

Par zemesgabala Kuldīgas ielā 45,

Liepājā 172/4988 domājamo daļu

nomu

Lai racionāli rīkotos ar pašvaldības mantu, zemesgabalu, uz kura atrodas fiziskām personām piederošs ēku (būvju) nekustamais īpašums, saskaņā ar Kurzemes rajona tiesas tiesneses 2021.gada 11.maija lēmumu (žurnāla Nr.300005352105), pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmās daļas 14.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17.punktu, izskatot [..] 2021.gada 14.decembra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 20.decembra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Iznomāt [..] zemesgabala Kuldīgas ielā 45 (kadastra Nr.1700 014 0369), Liepājā daļu 18,52 kv.m platībā, kas atbilst 172/4988 domājamām daļām no 537 kv.m kopplatības (pielikumā), uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2027.gada 31.janvārim, nekustamā īpašuma - garāžas (kadastra apzīmējums 1700 014 0369 001) - uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot zemes nomas līgumu ar [..] par lēmuma 1.punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomātā zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto;

2.3. papildus nomas maksai nomnieks maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas likumdošanā un kas attiecas uz iznomātā zemesgabala daļu;

2.5. nomnieks saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.6. nomnieks atbild par visu zemesgabala daļā esošo pazemes un virszemes inženiertehniskās apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.

3. Zemesgabala daļai Kuldīgas ielā 45 kadastra vērtēšanas vajadzībām noteikt lietošanas mērķi - transporta līdzekļu garāžu apbūve (kods 11 04).

4. Gadījumā, ja [..], kā ēkas (būves) Kuldīgas ielā 45, Liepājā 172/4988 domājamo daļu īpašnieks, viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |